Na temelju članka 74. Zakona o komunalnom gospodarstvu (Narodne novine 68/18, 110/18, 32/20, 145/24) i članka 31. Statuta Općine Konavle (Službeni glasnik Općine Konavle 7/21 – pročišćeni tekst), Općinsko vijeće Općine Konavle, na ……. sjednici održanoj dana …….. 2025. godine prihvatilo je

I Z V J E Š Ć E
o izvršavanju Programa održavanja komunalne infrastrukture za 2024. godinu

Članak 1.

U ovom izvješću usporedno su iskazani rashodi za održavanje komunalne infrastrukture po obimu, vrstama i mjestima nastanka te izvorima sredstava iz kojih su pokriveni.

Program održavanja komunalne infrastrukture za 2024. (Službeni glasnik Općine Konavle 7/23, 4/24, 10/24) planiran je u iznosu 2.448.600 €. Program je ostvaren u iznosu 2.065.980,83 €, od čega je iz prihoda komunalne naknade financirano 1.014.766,05 €, komunalnog doprinosa 46.961,19 €, boravišne pristojbe 120.152,98 €, koncesija, koncesijskih odobrenja, dozvola za obavljanje djelatnosti na pomorskom dobru 197.683,70 €, pomoći u iznosu 28.346,44 €, donacija 36.557,41 €, te drugih prihoda iz proračuna 621.513,06 € (vodni doprinos i ostali prihodi proračuna). 

GODINA	IZNOS (€)	
IZVRŠENO 2022.	1.236.834,25	
IZVRŠENO 2023.	1.913.363,13	
PLANIRANO 2024.	2.448.600,00	
IZVRŠENO 2024.	2.065.980,83	

Članak 2.

Program održavanja komunalne infrastrukture (2091) izvršen je kako slijedi:

R. br.	Aktivnost	Opis	Planirana vrijednost
(€)	Izvršenje (€)	Izvori sredstava	
 		PROGRAM 2091: Održavanje komunalne infrastrukture	
1	 	Održavanje nerazvrstanih cesta	1.487.650	1.252.099,76	 	
1.1.	A209106	Održavanje nerazvrstanih cesta (godišnji ugovor)

- Pločice kroz naselje, 
- Komaji- Vignji do spoja sa DC,
-Pičete –do spoja sa ŽC,
- sa Vodovađe do Paljeg brda (od kuće od škole nadalje),
- Lovorno
- Pridvorje – nastavak od Kneževa dvora,
-Mihanići – Dragavine,
- Drvenik – od ŽC do groblja
- Uskoplje – stari put do groblja, cesta od kuće M. do spoja sa ŽC prema Konavoskim brdima,
- Duba konavoska, Stravča,
- Vojski do-Šilješci, Brotnice,
- Velji do (nastavak)– Zelenje,
- Čilipi, od križanja za igralište – Vučje ždrijelo
- rekonstrukcija asfaltnog sloja stara gradska jezgra
- Gruda,
- Ljuta – od izvora,
- Cavtat (Mećajac, stara jezgera i drugo sukladno proračunskim mogućnostima)
- i drugo po potrebi i u skladu s proračunskim sredstvima	580.000	571.532,54	komunalna naknada, komunalni doprinos, koncesije, koncesijska odobrenja, 
donacije, ostali izvori	
1.2.	A209107	Održavanje cesta – hitne intervencije iza vremenskih nepogoda, oštećenja, klizišta i slično	50.000	0,00	komunalni doprinos, komunalna naknada	
1.3.	A209108	Održavanje cesta, organizacija prometa u mirovanju	37.650	32.731,76	komunalna naknada, koncesije, opći prihodi	
1.4.	A209109	Održavanje cesta – zimska služba	25.000	1.915,00	komunalna naknada	
1.5.	A209115	Izvanredno održavanje cesta, potpornih zidova i sličnih površina radi održavanja sigurnosti prometa, prioritetni programi mjesnih odbora (male komunalne akcije)	375.000	282.602,47	komunalni doprinos, komunalna naknada, opći prihodi	
1.6.	A209116	Sufinanciranje izvanrednog održavanja dijela lokalnih, županijskih i državnih cesta na području Općine

Održavanje ceste LC 69057 Dubravka – Vodovađa – D8, (radovi će se izvoditi u više faza, te će se kroz više godina sufinancirati), nositelj projekta Županijska uprava za ceste Dubrovnik, iskazani iznos se odnosi na drugu fazu radova: Dubravka – Debeli brijeg (investicijsko održavanje kolničke konstrukcije s potpornim zidovima)	420.000	363.317,99	komunalna naknada, komunalni doprinos, 
opći prihodi, pomoći izvanproračunskih korisnika	
2	 	Održavanje javnih površina na kojima nije dopušten promet motornim vozilima	205.600	189.343,78	 	
2.1.	A209124	Održavanje javnih površina na kojima nije dopušten promet motornim vozilima	205.600	189.343,78	turistička pristojba, opći prihodi, koncesije, komunalna naknada, komunalni doprinos, donacije	
3	 	Održavanje građevina javne odvodnje oborinskih voda	70.000	41.087,20	 	
3.1.	A209117	Održavanje sustava odvodnje oborinskih voda	70.000	41.087,20	komunalna naknada, komunalni doprinos, koncesije, vodni doprinos, opći prihodi	
4	 	Održavanje javnih zelenih površina	257.200	211.191,49	 	
4.1.	A209102	Održavanje javnih zelenih površina, godišnji ugovori	91.000	89.420,52	 	
4.1.a.	 	a) održavanje hortikulturnih površina		89.420,52	komunalna naknada, komunalni doprinos	
4.1.b.	 	b) drugi radovi održavanja javnih zelenih površina osim poslova iz točke a)		0,00	koncesije, opći prihodi	
4.2.	A209103	Održavanje javnih zelenih površina:
 -  hitne intervencije iza vremenskih nepogoda, oštećenja, te hortikulturno uređenje novih površina koje nisu mogle biti obuhvaćene redovnim godišnjim ugovorom
- košenje, obrezivanje i sakupljanje biološkog otpada s javnih zelenih površina	166.200	121.770,97	komunalna naknada, komunalni doprinos, koncesije, opći prihodi	
5	 	Održavanje građevina, uređaja i predmeta javne namjene	65.150	48.271,79	 	
5.1.	A209123	Održavanje građevina, uređaja i predmeta javne namjene	65.150	48.271,79	komunalna naknada, komunalni doprinos, turistička pristojba, opći prihodi	
6	 	Održavanje groblja i pratećih objekata unutar groblja	12.000	11.946,36	 	
6.1.	A209121	Održavanje groblja	12.000	11.946,36	komunalna naknada	
7	 	Održavanje čistoće javnih površina	101.000	100.012,92	 	
7.1.	A209101	Održavanje čistoće javnih površina, godišnji ugovor	101.000	100.012,92	komunalna naknada, komunalni doprinos, koncesije, turistička pristojba	
8	 	Održavanje javne rasvjete	250.000	212.027,53	 	
8.1.	A209111	Održavanje javne rasvjete	250.000	212.027,53	 	
8.1.a.	 	a) troškovi električne energije	120.000	106.796,71	komunalna naknada, komunalni doprinos, opći prihodi,
ostali prihodi	
8.1.b.	 	b) redovno i interventno održavanje javne rasvjete, uključujući materijal i najam materijala za blagdansku rasvjetu, održavanje blagdanske rasvjete, popravci postojećih stupova	130.000	105.230,82	komunalna naknada, ostali prihodi	
 	 	Ukupno (1. do 8.)	2.448.600	2.065.980,83	 	

Rashodi dijela planiranih aktivnosti unutar programa održavanja komunalne infrastrukture izvršeni su manje od plana. Naime, iako je u 2024. godini došlo do oporavka turističkog prometa te rasta prihoda proračuna, proračun je opterećen obvezom povrata beskamatnih zajmova Ministarstvu financija. Rok povrata dijela ovih zajmova je odgođen do konca 2027. Općina je obvezna planirati povrat ovih prihoda razmjerno visini duga svake godine do konca otplate. Iz navedenog razloga, istodobno se ugovara manji broj aktivnosti i projekata u vrijednostima za koje je procijenjeno da mogu biti uspješno završeni i podmireni. Za dio ugovorenih radova / izrade projekata nisu ispostavljeni računi jer nisu bili dovršeni u 2024. godini. 

1. Održavanje cesta

IZVRŠENO 2022.	622.321,15	
IZVRŠENO 2023.	1.107.872,84	
PLANIRANO 2024.	1.487.650,00	
IZVRŠENO 2024.	1.252.099,76	

Izvršeni rashodi u iznosu 1.252.099,76 € odnose se na održavanje nerazvrstanih cesta (A209106) u iznosu 571.532,54 €, organizaciju prometa u mirovanju (A209108) u iznosu 32.731,76 €, zimsku službu (A209109) u iznosu 1.915,00 €, izvanredno održavanje cesta, potpornih zidova i sličnih površina radi održavanja sigurnosti prometa (prioritetni programi mjesnih odbora) u iznosu 282.602,47 €, dok izvanredno održavanje dijela lokalnih, županijskih i državnih cesta u suradnji i uz sufinanciranje ŽUC-a (A209116) iznosi 363.317,99 €.

	1.1.	Održavanje nerazvrstanih cesta – redovno (A209106)

U sklopu navedene aktivnosti planiraju se rashodi za usluge održavanja cesta koje obavlja društvo odabrano nakon provedbe natječaja. Planirana sredstva za provođenje navedene aktivnosti iznose 580.000 €. Rashodi su izvršeni u iznosu 571.532,54 €.

	Radovi održavanja i uređenja nerazvrstanih cesta na području Općine, nakon provedbe postupka javne nabave i odabira izvoditelja obuhvaćaju:
- zemljane radove (nabava, doprema i ugradnja kamenog materijala za izradu nasipa, uređenje posteljice, nabava doprema i ugradnja kamenog materijala za izradu bankina, prijevoz materijala),
- kolničku konstrukciju (radovi na zatvaranju udarnih jama, popravku manjih površina ručno, asfaltiranje te popravak dijelova postojeće loše betonske ili asfaltne podloge),
- betonski i zidarski radovi (popravak i održavanje postojećih rubnjaka),
- odvodnja (strojni iskopi kanala za odvodnju oborinskih voda, propuštanje vode s kolnika, ugradnja cijevi i izrada propusta),
- potporni zidovi (održavanje – rekonstrukcija potpornih zidova),
- prometna oprema i signalizacija (tekuće i investicijsko održavanje vertikalne prometne signalizacije tj. održavanje postojećih znakova te postava nove vertikalne prometne signalizacije i prometnih ogledala, dobava i montaža cestovne odbojne ograde, reflektirajuće oznake uz kolnik, postava jednostrukih pocinčanih metalnih odbojnika i sl.),
- horizontalna signalizacija (održavanje postojeće i izrada nove horizontalne prometne signalizacije, bojanje oznaka na kolniku).

U svibnju 2024. zaključen je ugovor s izvoditeljem „Dubrovnik ceste“ d.d. Ugovoreni su radovi izgradnje, uređenja i održavanja nerazvrstanih cesta, (kolnička konstrukcija - asfaltiranje, odvodnja, zemljani, betonski i zidarski radovi, nabava i postavljanje novih prometnih znakova, horizontalna signalizacija i slični radovi). Ugovorom iz svibnja, te dodatkom ugovoru iz prosinca 2024. ugovoreni su radovi u iznosu 560.498,63 €. 
Tijekom godine radovi asfaltiranja su obavljeni na sljedećim lokacijama: Vignje-Komaji, Konavoska brda (Vojski do, Stravča, Brotnice), Obod, Cavtat, Gabrili i više drugih manjih pojedinačnih lokacija.

Izvedeni radovi se odnose na radove:
- uređenja i održavanja nerazvrstanih cesta, a obračunati su radovi po vrstama: kolnička konstrukcija – asfaltiranje 2.868 tona asfaltne mješavine i 831,23 m³ tampona s ukupne vrijednosti 515.811,99 €, zemljani radovi vrijednosti 14.352,01 €, potporni zidovi u vrijednosti 5.256,78 €, odvodnja u vrijednosti 1.560,38 €, betonski i zidarski radovi 2.752,83 €, ostali radovi (struganje postojećeg asfalta 1.589,26 m²) u vrijednosti 12.192,33 €, prometna oprema s horizontalnom i vertikalnom signalizacijom u vrijednosti 12.670,55 €.

	1.2.	Održavanje cesta – hitne intervencije iza vremenskih nepogoda, oštećenja, klizišta i slično (A209107)

	Ove usluge održavanja obuhvaćaju planirane rashode za interventna održavanja cesta iza vremenskih nepogoda ili drugih oštećenja kao što su sanacija klizišta i podzida i slično. Na temelju prijave građana, prijave nadležnih tijela ili saznanjem za oštećenja na drugi način, žurno se obilazi teren i brine o prometnoj sigurnosti cesta. Nakon toga se pristupa sanaciji, a sve radi održavanja prohodnosti i tehničke ispravnosti cesta i prometne sigurnosti na njima. Planirana sredstva za provođenje navedene aktivnosti iznose 50.000 €. Ova sredstva su redovito planirana kako bi bila raspoloživa u slučaju hitnih intervencija.
Rashodi nisu izvršeni.

	1.3.	Organizacija prometa u mirovanju (A209108)

U sklopu ove aktivnosti planirani su rashodi za organizaciju prometa u mirovanju, odnosno poslove u svezi naplate parkiranja na javnim površinama (održavanje stupića, materijal za prometno redarstvo, održavanje i najamnine računalnog sustava za prometne redare, održavanje rampe), izradu naljepnica za propuštanje vozila u staru Cavtatsku jezgru u vrijeme ljetne sezone. Računalni sustav za prometno redarstvo podrazumijeva rashode za korištenje sustava Pazigrad i GRADSKO OKO u segmentu prometnog redarstva i komunalnog redarstva prema zaključenim ugovorima o zakupu licence i korištenja opreme. Korištenje sustava podrazumijeva zakup potrebnih računalnih resursa u podatkovnom centru Pazigrada, nadzor rada sustava i osiguravanje neprekidne funkcionalnosti sustava, brigu o sigurnosti podataka, održavanje opreme za terenski rad. Nadalje, ovdje su uključeni i rashodi za nabavu prijenosnih kamera za komunalno redarstvo, te održavanje rampe na parkingu prema šetnici Rat, rashodi za popravak sustava uslijed udara groma, nabavu novih stupića i slično.

Rashodi su planirani u iznosu 37.650 €, a izvršeni su u iznosu 32.731,76 €. Rashodi se odnose na:
-	rashode za korištenje sustava Pazigrad, prometno redarstvo, u iznosu 9.024,18 €, 
-	rashode za korištenje sustava Pazigrad, komunalno redarstvo, u iznosu 6.898,20 €, 
- 	godišnji servis, održavanje i popravci automatskih rampi 13.230,63 €, 
-	nabavu stupića za odvajanje prometnih i pješačkih površina u iznosu 712,50 €,
- 	održavanje kamera za nadzor parkiranja u Čilipima u iznosu 700 €,
- 	izradu drugih tabli i naljepnica za ulaz u Cavtat 2.166,25 €.

Rashodi za korištenje sustava Pazigrad u segmentu prometnog redarstva prema zaključenom ugovoru (veljača 2023., te novom ugovoru iz ožujka 2024. godine) za zakup licence i korištenja opreme izvršeni su u iznosu 9.024,18 € (za jedan mobilni komplet za rad na terenu fiksno mjesečno 518,45 €). 

Rashodi za korištenje sustava Pazigrad u segmentu komunalnog redarstva izvršeni su prema ugovoru (srpanj 2023., te novom ugovoru iz svibnja 2024. godine) za zakup licence KOMUNALKO i korištenja opreme, te vođenje prekršajnog i upravnog postupka (jedan mobilni komplet – ručni terminal i pisač za rad na terenu). Rashodi su izvršeni u iznosu 6.898,20 € (mjesečno 574,85 €).

	1.4.	Održavanje cesta - zimska služba (A209109)

U sklopu navedene aktivnosti planirani su rashodi za nabavu soli i pijeska za održavanje cesta u zimskom periodu (nabavu soli i tucanika za sigurnost i zaštitu prometovanja u zimskim uvjetima), te usluge održavanja cesta. Planirana sredstva za provođenje navedene aktivnosti iznosila su 25.000 €. Poslovi zimske službe se organiziraju putem Javne vatrogasne postrojbe Općine Konavle (proračunski korisnik Općine) ne narušavajući obavljanje redovnih poslova postrojbe s obzirom da je Javna vatrogasna postrojba opremljena potrebnim vozilima i opremom. 

	Temeljem članka 98. stavak 2. Zakona o cestama (Narodne novine 84/11, 22/13, 54/13, 148/13, 92/14, 110/19, 144/21, 114/22, 4/23, 133/23), članka 34. Pravilnika o održavanju cesta (Narodne novine 90/14, 3/21) i Odluke o nerazvrstanim cestama Općine Konavle, pod zimskim održavanjem podrazumijevaju se neophodni radovi za osiguravanje prohodnosti cesta i prometnih površina za sigurno odvijanje prometa u zimskim uvjetima. Vrijeme trajanja zimske službe za područje Općine Konavle predviđa se u vremenu od 01.01.-15.03. i od 15.11.-31.12. tekuće godine, intenzitetom koji ovisi o klimatskim uvjetima, odnosno o vrsti i intenzitetu padalina, te učestalosti temperature niže od 0 stupnjeva celzijusa. Stvarno vrijeme trajanja proširuje se prema nastalim vremenskim uvjetima. Općenito, odvijanje cestovnog prometa u zimskim uvjetima je otežano pa se sudionici u prometu moraju prilagoditi tim uvjetima. Zimska služba organizirana je 24 sata dnevno, a potrebni materijal osigurava Općina.

Rashodi su izvršeni u iznosu 1.915 € i odnose se na usluge prijevoza soli, te nabavu soli (4.000 kg) i tucanika. Izvršenje je manje od planiranog zbog blage zime (nije bilo većih hladnoća i poledice, odnosno nepovoljnih zimskih uvjeta na cestama niti početkom niti koncem godine), a iz prethodne godine je bilo raspoloživih zaliha zalihe soli za zimsko posipanje cesta i tucanika. Kako nije moguće unaprijed znati kakvi prometni uvjeti će biti potrebno je uvijek imati raspoloživa sredstva za nabavu potrebnog materijala.

	1.5.	Izvanredno održavanje cesta, potpornih zidova i sličnih površina radi održavanja sigurnosti prometa, prioritetni programi mjesnih odbora (A209115)

	Pod ovim rashodima za održavanje se podrazumijeva nabava građevinskog materijala po zahtjevima mjesnih odbora za potrebe uređenja komunalne infrastrukture u njihovim naseljima, gdje se mještani uglavnom svojim radom angažiraju i sl. Također, po zahtjevima mjesnih odbora obavljaju se drugi radovi odnosno usluge koje se odnose na manja komunalna uređenja i/ili nepredviđene radove koji se mogu pojaviti tijekom godine, a nisu bili predviđeni ovim Programom. Primjerice to su radovi na podzidama, prilaznim putovima prema obiteljskim kućama i druga manja održavanjima koja nisu mogla biti predviđena i obuhvaćena putem redovnog održavanja javnih površina i cesta. 

Planirana sredstva za provođenje navedene aktivnosti iznose 375.000 €. Ovi rashodi su izvršeni u iznosu 282.602,47 €, a odnose se na:
-	radove na sanaciji više potpornih zidova na nerazvrstanim cestama i pristupnih putova kroz naselje Dunave u ukupnom iznosu 64.849,93 €, potporni zid u Drveniku 25.708,02 €, montažu čeličnih sajli i zaštitne mreže na vertikalnoj stijeni u naselju Bani (radi opasnosti od odrona) 5.500 €, put Tušići – Palje brdo 44.042,08 €, zid u naselju Pločice 15.007,83 €, radove na putu u Brotnicama 35.437,50 €, ravnanje protupožarnog puta u Vitaljini 11.500 €, sanaciju puta u Vitaljini 20.580,50 €, popravak kolničke konstrukcije na Obodu 1.810,01 €, uređenje ceste u Moluntu 2.406,25 €, radove na nogostupu u Stravči 4.000 €, radove na nerazvrstanoj cesti iznad hotela Albatros 5.100 €, te druge radove i usluge manjih pojedinačnih vrijednosti iz područja uređenja i održavanja nerazvrstanih cesta i potpornih zidova koje su inicirali mjesni odbori sveukupne vrijednosti 46.660,35 € (Šijevišta, Cera, Luka Čilipi, Puvalice, Zarubača, Cavtat, Popovići, Vitaljina, Karasovići, kupalište Bugovina, Pločice, Mauzolej Cavtat, vidikovac Dubravka i drugo).

	1.6.	Sufinanciranje izvanrednog održavanja dijela lokalnih, županijskih i državnih cesta s nadležnim institucijama i njihovom suglasnošću (ŽUC i Hrvatske ceste) (A209116)

	Planirani rashodi obuhvaćaju radove na cestama koje nisu pod izravnom nadležnošću Općine Konavle, a nalaze se na području Općine i bitne su za sigurnost prometa. Provedba ovih radova se obavlja uz suglasnost i odobrenje nadležnih tijela. Primjerice, u okviru ove aktivnosti uključuju se troškovi koja nastaju u svezi postavljanja tzv. umjetnih izbočina na istim cestama. U sklopu ove stavke je i izrada tehničke dokumentacije, idejnih rješenja, studije opravdanosti postave usporivača prometa na dijelu županijskih cesta i slično. 

Proračunska sredstva su planirana u iznosu 420.000 €, a rashodi su izvršeni u iznosu 363.317,99 € što je za 56.682,01 € ili 13,5% manje od plana. Rashodi su izvršeni manje od plana jer nisu obavljene druge usluge izrade elaborata umjetnih izbočina.

Sredstva za provođenje navedene aktivnosti se odnose na obnovu važne prometnice koja će se odvijati u više faza (od Potoka prema Debelom brijegu, a nastaviti će se prema Grudi, kao i prema Zastolju).

Rashodi nastavka radova na održavanju na dijelu trupa ceste LC 69057, faza II izvršeni su u iznosu 359.567,99 €, a usluge nadzora ove faze u iznosu 3.750 €.

Na temelju ugovora iz 2023. godine, te dodatka ugovoru iz kolovoza 2024. godine ugovoreno je izvođenje radova u ukupnom iznosu 539.928,40 €. U 2024. godini je ispostavljena okončana situacija za obavljene radove u iznosu 359.567,99 € (te sveukupno s radovima iz 2023. godine izvršeno je 539.928,41 €).

2. 	Održavanje javnih površina na kojima nije dopušten promet motornim vozilima (A209124)

Pod održavanjem javnih površina na kojima nije dopušten promet motornih vozila podrazumijeva se održavanje i popravci tih površina kojima se osigurava njihova funkcionalna ispravnost. 

Javne prometne površine na kojima nije dopušten promet motornim vozilima su: trgovi, pločnici, javni prolazi, javne stube, prečaci, šetališta, uređene plaže, pješačke i biciklističke staze, pothodnici, mostovi i tuneli, ako nisu sastavni dio nerazvrstane ili druge ceste. 

U sklopu ove aktivnosti planiraju se rashodi za poslove održavanja šetališta i trgova (primjerice uređenja trgova oko crkava, uređenje prostora za manifestacije, postavljanje pristupnih rampi za osobe slabije pokretljivosti, postavljanje zaštitne ograde na šetalištu, zamjena klupa za odmor na šetalištu, ličenje ograde i klupa i slično), uređenje plaža i staza, drugih javno prometnih površina na kojima nije dozvoljen promet motornim vozilima. Ovi radovi se obavljaju prema prijedlozima mjesnih odbora, drugim prijedlozima, na temelju izvida na terenu i slično. 
U okviru održavanja plaža uključeno je čišćenje i dohranjivanje plaža. Također, uključena je i analiza mora odnosno podmirivanje troškova za ispitivanje i ocjenjivanje mora na morskim plažama sukladno Uredbi o kakvoći mora za kupanje. Analizu mora provodi Zavod za javno zdravstvo Dubrovačko-neretvanske županije.

U sklopu navedene aktivnosti rashodi su planirani u iznosu 205.600 €, a izvršeni su u iznosu 189.343,78 € što je za 16.256,22 € ili 7,9% manje od plana. 

Izvršeni rashodi se odnose na:
- 	pojedinačno manje radove održavanja okoliša objekata u vlasništvu općine i javnih površina na kojima nije dopušten promet motornim vozilima u iznosu 177.704,78 € na temelju zaključenog godišnjeg ugovora (ugovor iz siječnja 2024. s društvom u vlasništvu u vrijednosti 164.704,49 € s porezom na dodanu vrijednost). Izvršeni radovi se odnose na radove košnje diljem Općine, radove popravaka / betoniranja između škole i dječjeg vrtića u Cavtatu, radovi na igralištu na Zvekovici, Cavtatu, Grudi, Moluntu i Dubravci, čišćenje na nekretnini Općine u Moluntu, postavljanje znakova na autobusnom kolodvoru u Cavtatu, postavljanje turističke signalizacije na više lokacija, popravljanje kamena u ulici u Cavtatu, popravak klupa, uređenje prostora oko ambulante u Cavtatu, postavljanje stupića na više mjesta, postavljanje ograda, popravak bine na ljetnom kinu i drugi pojedinačno mani radovi;
-	popravak ograde na plaži kod Vile Banac 4.605,00 €, te 
-	radove na drugim pješačkim stazama i površinama 7.034,00 € (Cavtat, Pridvorje, Tušići, Palje Brdo). 

3. 	Održavanje sustava javne odvodnje oborinskih voda (A209117)

Pod održavanjem građevina javne odvodnje oborinskih voda, u smislu odredaba Zakona o komunalnom gospodarstvu, Zakona o vodama, Zakona o cestama i Odluke o komunalnom redu, podrazumijeva se upravljanje i održavanje građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području, uključujući građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnog isporučitelja vodnih usluga, koje, prema posebnim propisima o vodama, služe zajedničkom prihvatu, odvodnji i ispuštanju oborinskih i drugih otpadnih voda.

Pod objektima za odvodnju atmosferskih voda razumijevaju se u skladu s ovim Programom odvodni jarci, slivnici i cijevni propusti.

U sklopu navedene aktivnosti planiraju se rashodi za poslove održavanja u svezi odvodnje atmosferskih voda, odnosno održavanje sustava oborinske odvodnje (čišćenje i održavanje slivnika, oborinskih kanala i sl.), zamjena rešetki, čišćenje slivnih kanala, iskop, čišćenje i regulacija odvodnih jaraka, putnih graba i odvodnja nerazvrstanih cesta, strojno ručni iskop novih putnih graba uz nerazvrstane ceste i slično. Radovi se izvode prema potrebama utvrđenim temeljem obavljenog izvida na terenu ili po dojavi građana. Dio ovih radova obavlja javni isporučitelj vodnih usluga zajedno s održavanjem cjevovoda za vodoopskrbu (Konavosko komunalno društvo d.o.o., društvo u vlasništvu Općine), te se u tom slučaju može zaključiti ugovor s društvom u vlasništvu Općine koje je registrirano za obavljanje djelatnosti javne vodoopskrbe, javne odvodnje i izvođenje priključaka. Zbog navedenog, kroz sudjelovanje u ovim troškovima poboljšava se sustav oborinske odvodnje s javnih površina (pješačkih i prometnih). 

Proračunska sredstva su planirana u iznosu 70.000 €, a rashodi su izvršeni u iznosu 41.087,20 € što je za 28.912,80 € ili 41,3% manje od plana. Izvršeni rashodi se odnose na radove oborinske odvodnje na Obodu 2.816,28 €, na Zvekovici 5.765,76 €, u Pendovu selu 4.871,33 €, Tušićima 6.096,31 €, Dubravci 6.556,13 €, Močićima 9.356,39 €, Poluganju 5.000 €, te izradu idejnog rješenja upojnog bunara u naselju Močići 625 €. Rashodi su izvršeni u manjem iznosu od planiranih jer je dio rashoda izvršen kroz redovno održavanje nerazvrstanih cesta.

4. 	Održavanje javnih zelenih površina

	Pod održavanjem javnih zelenih površina podrazumijeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

	Javne zelene površine su parkovi, drvoredi, živice, cvjetnjaci, travnjaci, skupine ili pojedinačna stabla, dječja igrališta s pripadajućom opremom, javni športski i rekreacijski prostori, zelene površine uz ceste i ulice, ako nisu sastavni dio nerazvrstane ceste ili druge ceste odnosno ulice i slično.

	Održavanje javnih zelenih površina obuhvaća njegu postojećih travnatih površina i uređenje novih, održavanje šljunčanih i popločenih staza, njegu i sadnju ukrasnog parkovnog bilja (sezonsko cvijeće, trajnice, živice, grmlje i drveće), utovar, odvoz i deponiranje smeća sakupljenog održavanjem zelenih površina, redovno održavanje sprava na dječjim igralištima, održavanje fontana, javnog sata i sustava automatskog zalijevanja zelenih površina, prigodna uređenja općine (zastavice, božićne jelke) i slični poslovi.

	4.1.	Održavanje javnih zelenih površina, redovno – godišnji ugovori (A209102)

	Ove usluge održavanja se odnose na redovno godišnje održavanje postojećih hortikulturnih površina, te na druge radove održavanja javnih zelenih površina.

Na temelju provedenog postupka nabave sukladno odredbama Zakona o javnoj nabavi za usluge hortikulturnog uređenja u siječnju 2024. zaključen je ugovor s izvoditeljem (Đardin d.o.o.) za radove održavanja javnih zelenih površina na području Općine Konavle u iznosu 89.420,41 € s porezom na dodanu vrijednost, i to:
- održavanje zelenih površina oko zgrada Općine na Grudi 952 m² 
- održavanje zelenih površina oko Doma za starije i nemoćne osobe, 800 m²
- održavanje zelenih površina oko dječjeg vrtića Gruda, 1.082 m²
- održavanje zelenih površina oko zdravstvene stanice Gruda, 300 m²
- održavanje zelenih površina oko groblja i mrtvačnice na Grudi, 1.200 m²
- održavanje zelenih površina oko spomenika i crkve u Čilipima, 160 m²
- održavanje zelenih površina na odmorištu uz JTC Prahivac, 500 m²
- održavanje zelenih površina na zelenom otoku na Zvekovici, 280 m²
- održavanje zelenih površina oko novog autobusnog stajališta na Zvekovici, 300 m²
- održavanje zelenih površina na autobusnom kolodvoru u Cavtatu, zeleni otoci 300 m² i arle s palmama,
- održavanje zelenih površina na odmorištu uz Pendovu ulicu, 160 m²
- održavanje zelenih površina unutar parkinga u Cavtatu, zeleni otok s pitosporom 500 m²
- održavanje zelenog pasaža rive u Cavtatu, 850 m² 
- održavanje zelenih površina oko Bogišićevog spomenika u Cavtatu, zelene površine 80 m² i okrugle arle s palmama,
- održavanje zelenih površina oko Mauzoleja u Cavtatu 500 m²,
- održavanje zelenih površina uz magistralnu cestu na Zvekovici,
- održavanje zelenih površina uz novu prilaznu cestu sa Zvekovice prema Cavtatu, na prilaznoj cesti skretanje prema Hotelu Albatros i održavanje zelenog otoka na križanju prema hotelu Albatros.

	Tekuće održavanje i uređenje zelenih površina koje se vrši na uređenim parkovnim površinama, na drugim uređenim ili neuređenim zelenim površinama te okućnicama koje su u vlasništvu ili upravljanju Općine Konavle obuhvaća slijedeće radove: 
a)	održavanje travnjaka (čišćenje, izgrabljivanje i odvoz otpadnog materijala-lišća, trave, košnja travnjaka, krčenje korova),
b)	održavanje pošljunčanih terena (čišćenje, izgrabljivanje i odvoz otpadnog materijala-lišća, ručno odstranjivanje korova (po potrebi uništavanje korova kemijskim sredstvima), uređenje staza sa rizlom,
c)	sječa granja i drveća sa odvozom, redovno, okopavanje i obrezivanje,
d)	održavanje grmova i živica, obrezivanje, okopavanje, popunjavanje biljnim materijalom,
e)	održavanje cvjetnih gredica, priprema terena za sadnju, dobava i sadnja jednogodišnjeg cvijeća i lukovica, vađenje ocvalog materijala.

Na temelju zaključenog ugovora, tijekom 2024. izvršeni su rashodi u vrijednosti 89.420,52 €.

	4.2.	Održavanje javnih zelenih površina - hitne intervencije iza vremenskih nepogoda, oštećenja, te hortikulturno uređenje novih površina koje nisu mogle biti obuhvaćene redovnim godišnjim ugovorom (A209103)

	U okviru ove aktivnosti se podrazumijevaju hitne intervencije održavanja javnih površina uglavnom po uvidima na terenu i na poziv građana (iza vremenskih nepogoda ili oštećenja) koji se nužno javljaju ali se točno ne mogu predvidjeti. Ovi radovi podrazumijevaju rashode manjih pojedinačnih vrijednosti za hitne intervencije uklanjanja srušenih stabala, sječe i orezivanja dotrajalog drveća s javnih površina, a koje bi predstavljalo opasnost za sigurnost građana (najam korpi za sječu, usluge sječe i slično). 

	U okviru ove aktivnosti planirani su i rashodi za nabavu novog zelenila i novog sustava navodnjavanja koje se postavlja na površinama koje nisu bile hortikulturno uređene.

	Nadalje, u okviru ove aktivnosti je održavanje javnih površina, dječjih igrališta, javnih sportskih i rekreacijskih prostora (multifunkcionalna igrališta, boćališta, tereni za nogomet i košarku, fitnes na otvorenom i slično) i komunalne opreme koje, između ostalog, obuhvaća:
a)	zemljani radovi, demontaže (rušenje i razbijanje postojećih betonskih temelja igrala, demontaža dječjeg igrala i komunalne opreme na dječjim igralištima kao što su klupe i slično, dobava, ugradnja,
b)	održavanje drvenih i metalnih dijelova klupa i dječjih igrala (izmjena dotrajalih dijelova, ličenje) i drugi radovi manjih pojedinačnih vrijednosti koje nije moguće točno predvidjeti.

Prema ukazanoj potrebi vrše se interventni radovi čije bi odgađanje izvršenja ugrožavalo sigurnost, zdravlje i imovinu ljudi. Održavanje podrazumijeva provedbu svih aktivnosti potrebnih za nesmetano korištenje ovih površina.

Rashodi unutar ove aktivnosti se uvijek planiraju u nešto većem iznosu jer je izvršenje podložno hitnim i nepredviđenim situacijama, vremenskim nepogodama i slično, pa su iz navedenog razloga rashodi uglavnom znatno manje izvršeni od planiranog.

Planirana sredstva za provođenje navedene aktivnosti iznose 166.200 €. Rashodi su izvršeni u iznosu 121.770,97 € ili 73,3% plana. 

U tekućoj godini izvršeni rashodi se odnose na navodnjavanje zelenila 20.642,96 €, nabavu zelenila (sadnice za rivu – palme, sadni materijal za druge površine), saniranje hortikulturnog uređenja i sustava navodnjavanja zelenila 59.760,51 €, sječu, košenje i odvoz biomaterijala 29.992,50 €, najam korpi za sječu suhih stabala 7.562,50 elaborat ocjene stanja stabala na parkingu u Cavtatu 1.062,50 €, zaštitu bilja od zaraznih bolesti (injektiranje palmi na rivi Cavtat) 2.750 €.

5. 	Održavanje građevina, uređaja i predmeta javne namjene (A209123)

Pod održavanjem građevina i uređaja javne namjene podrazumijeva se održavanje, popravci i čišćenje tih građevina, uređaja i predmeta. Građevine i uređaji javne namjene su nadstrešnice na stajalištima javnog prometa, fontane, javni zahod, javni sat, ploče s planom naselja, oznake kulturnih dobara, zaštićenih dijelova prirode i sadržaja turističke namjene, spomenici i skulpture te druge građevine, uređaji i predmeti javne namjene lokalnog značaja. 

U okviru ove aktivnosti su rashodi manjih pojedinačnih vrijednosti za turističku signalizaciju, ploče s planom naselja, oznake ulica, parkova, trgova, oglasne ploče te ostale informativno – promotivne ploče (oznake), ogledala, održavanje spomen obilježja, interventna održavanja autobusnih čekaonica i fasada autobusnih čekaonica i slično. Nadalje, u okviru ove aktivnosti uključen je najam opreme kao što je najam sanitarnih čvorova (WC kabina) i druge opreme tijekom održavanja manifestacija koje financira ili sufinancira Općina. Ovdje su uključeni i rashodi za radove održavanja okoliša objekata u vlasništvu Općine i objektima javne namjene (održavanje komunalne opreme i drugi popravci na javnim površinama koji se nužno javljaju ali se točno ne mogu predvidjeti). 

U sklopu navedene aktivnosti planirani su rashodi u iznosu 65.150 €. Rashodi su izvršeni u iznosu 48.271,79 € ili 74,1% plana. 

Izvršeni rashodi se odnose na materijal za održavanje građevina, uređaja i predmeta javne namjene (sitna komunalna uređenja diljem Općine) 16.592,90 €, nabavu i montažu prometnih znakova 1.813,63 € (pješačka zona – osim vozila s dozvolom i drugo), izradu oglasnih tabli 384,38 € (zabrana kampiranja), nabavu tri prometna ogledala 1.094,38 €, bojanje i popravke autobusnih čekaonica na više lokacija diljem Općine 7.657,50 €, čišćenje spomenika u Čilipima 800 €, te razne radove održavanja objekata i okoliša u vlasništvu općine u iznosu 14.920,25 € (uređenje dječjih igrališta na više lokacija, čišćenje prostora domova, čišćenje grafita i pljeskarenje ulice, uređenje odlagališta u okviru kružnog toka u Cavtatu), usluge bojanja zaštitne ograde 5.008,75 € (Gruda kod škole na D8, na šetnici Rat u Cavtatu, u Tihoj i kod hotela Albatros). 

6. 	Održavanje groblja i pratećih objekata unutar groblja (A209121)

Pod održavanjem groblja podrazumijeva se održavanje prostora i zgrada za obavljanje ispraćaja i ukopa pokojnika te uređivanje putova, zelenih i drugih površina unutar groblja.

Groblja su ograđeni prostori zemljišta na kojima se nalaze grobna mjesta, prostori i zgrade za obavljanje ispraćaja i pokopa umrlih (mrtvačnica), pješačke staze te uređaji, predmeti i oprema na površinama groblja, sukladno posebnim propisima o grobljima. 

U sklopu navedene aktivnosti planirani su rashodi za poslove održavanja na mjesnom groblju u Cavtatu (čišćenje groblja metlom i motornom puhalicom, uklanjanje lišća, borovih iglica i smeća, košnja trave na prostoru oko groblja i Mauzoleja, te uklanjanje trave na groblju, jednostavne hortikulturne zahvate na uređenju zelenila, te odvoz smeća s groblja u dogovoru s komunalnom službom). Ugovor je zaključen s komunalnim društvom u suvlasništvu Općine (Boninovo d.o.o. Dubrovnik) u iznosu 11.946,25 €. Rashodi su izvršeni u ugovorenoj vrijednosti.

Ovi rashodi se izvršavaju na temelju ispostavljenih računa za materijalne troškove na održavanju groblja i troškove rada radnika na održavanju groblja. Spomenuto društvo je preuzelo obvezu obavljanja sprovoda i drugih pogrebnih poslova na groblju Sv. Roka. Također, određeno je kao Uprava groblja za groblje Sv. Roka u Cavtatu i dužno je provoditi odredbe Zakona o grobljima i Odluku o grobljima. 

7. 	Održavanje čistoće javnih površina

	7.1.		Održavanje čistoće javnih površina, godišnji ugovor (A209101)

	Pod održavanjem čistoće javnih površina, u smislu odredaba Zakona o komunalnom gospodarstvu i Odluke o komunalnom redu podrazumijeva se čišćenje površina javne namjene, osim javnih cesta, koje obuhvaća ručno i strojno čišćenje i pranje javnih površina od otpada, snijega i leda, kao i postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu jedinice lokalne samouprave. Naročito se razumijeva čišćenje javnih zelenih površina, pješačkih staza, pješačkih zona, otvorenih odvodnih kanala, trgova, parkova i dječjih igrališta. 
	Čišćenje javnih površina obuhvaća ručno skupljanje otpadaka na javnim zelenim površinama, radove pometanja (ručno i strojno) na javnim prometnim površinama, te pražnjenje i čišćenje svih košara za otpatke postavljenih na javnim površinama.
	Čišćenje javnih površina ovisi o vrsti i količini otpada (stupnja onečišćenja), otpad je raznovrsnog podrijetla, a sastoji se većinom od odbačenog komunalnog otpada, otpada iz teretnih vozila, onečišćenja iz atmosfere, sezonskog otpada (lišće, sipina), ali i glomaznog otpada (odbačenih dijelova namještaja, bijele tehnike i slično).
	Na temelju Programa rada za tekuću godinu (sastavni dio ugovora) na održavanju čišćenja javnih prometnih i zelenih površina na području Općine Konavle kojeg izrađuje društvo u vlasništvu Općine, obuhvaćeno je redovno održavanje Cavtata (Stara jezgra, Mećajac, Tiha, Zvekovica, Obod), dok su u naseljima Gruda, Čilipi, Molunat, Pridvorje, Dubravka, Popovići i Radovčići obuhvaćeni centri mjesta. Izvanredno održavanje se obavlja na svim lokacijama koje nisu obuhvaćene redovnim održavanjem, a osobito svakodnevne intervencije tijekom turističke sezone svugdje gdje se ukaže potreba. Ukoliko u nekom naselju tijekom godine dođe do izgradnje dodatnih sadržaja onda ista lokacija može preći iz izvanrednog u redovno održavanje ukoliko se za tim ukaže potreba. 
	Svakodnevno se vrši ručno i mehaničko čišćenje javnih površina u Cavtatu, Grudi i Čilipima, a tijekom ljetne sezone i čišćenje javnih površina u Moluntu. Tijekom ljetne sezone u Cavtatu je organizirano cjelodnevno dežurstvo čistača i komunalnog vozila. Ove poslove obavlja 16 djelatnika.
	Usluga čišćenja javnih površina sa specijalnim strojem – čistilicom predstavlja strojno pometanje ulica, pranje i sakupljanje otpada. Ovi poslovi se obavljaju strojem s jednim djelatnikom uglavnom tijekom ljetnih mjeseci.

Planirana sredstva za provođenje aktivnosti iznose 101.000 €. Rashodi su izvršeni u iznosu 100.012,92 € ili 99% plana. Na temelju ugovora o održavanju čistoće javnih površina (sastavni dio ugovora je Program rada) iz siječnja 2024. s društvom u vlasništvu Općine se obavlja ručno i mehaničko čišćenje. 

8. 	Održavanje javne rasvjete (A209111)

	Pod održavanjem javne rasvjete podrazumijeva se upravljanje i održavanje instalacija javne rasvjete, uključujući podmirivanje troškova električne energije za rasvjetljavanje površina javne namjene. Planirana sredstva za provođenje navedene aktivnosti iznose 250.000 €. Rashodi su izvršeni u iznosu 212.027,53 € ili 84,8% plana. Na temelju uredbe Vlade Republike Hrvatske, smanjenje ukupnog troška javne rasvjete za 2024. godinu iznosi 57.533,16 €, te bi bez ovog smanjenja ukupni troškovi iznosili 269.560,69 €.

	Rashodi su planirani u većem iznosu radi obveze interventnih radova na brojnim lokacijama mreže javne rasvjete, a isti radovi se nisu obavljali dok se ne obavi rekonstrukcija javne rasvjete koja uključuje zamjenu postojećih zastarjelih rasvjetnih tijela sa novim rasvjetnim tijelima. 

Ovi rashodi se odnose na trošak električne energije za javnu rasvjetu (opskrba i mrežarina) u iznosu 106.796,71 €, rashode za redovno i interventno održavanje javne rasvjete, te rashode za usluge nadzora nad radovima redovnog i interventnog održavanja mreže javne rasvjete 87.967,13 €, kao i nabavu materijala za osvjetljavanje 1.427,44 € i najam blagdanske dekoracije 15.836,25 €. Usluge stručnog nadzora obavljaju se na temelju odluke i ugovora. 

Trošak električne energije za javnu rasvjetu

Trošak električne energije za javnu rasvjetu uključuje opskrbu električnom energijom i korištenje mreže (održavanje dalekovoda). 

U 2024. rashodi za utrošenu energiju za javnu rasvjetu za razdoblje 1-12/2024. iznose 106.796,71 €. U računima je iskazan iznos opskrbe i iznos korištenja mreže i usluge na koje se obračunava porez na dodanu vrijednost u visini 13%. 

Na temelju provedenog javnog natječaja zaključen je u travnju 2024. ugovor o godišnjoj opskrbi električnom energijom s najpovoljnijim ponuditeljem HEP – OPSKRBA d.o.o. Zagreb u iznosu 203.968,55 € što s porezom na dodanu vrijednost 13% čini 230.484,46 € (za 1.840.798 kWh). 

U 2024. godini ugovorena vrijednost je manja za 46,8% u odnosu na 2023. godinu. Naime, zbog planirane rekonstrukcije javne rasvjete i postavljanja energetski učinkovitih rasvjetnih tijela u cjelokupnom području Općine rashodi su manji.

Ukupno u 2024. je utrošeno 716.734 kWh po jediničnoj cijeni 0,202420 € do konca svibnja 2024., odnosno po cijeni 0,094423 € od lipnja 2024. (bez troška naknade za poticanje proizvodnje iz obnovljivih izvora energije 0,013239 i trošarine za neposlovnu upotrebu električne energije 0,0005). 

Za troškove korištenja mreže i usluge je utrošeno 24.503,05 € bez PDV (0,0342 € po kWh bez PDV), dok je za opskrbu utrošeno 121.101,76 € bez PDV (prosječno 0,1690 € po kWh bez PDV). 

Trošak za redovno i interventno održavanje za javnu rasvjetu

Rashodi za redovno i interventno održavanje javne rasvjete izvršavaju se na temelju ugovora zaključenog s odabranim društvom u vlasništvu Općine. Kvarovi se prijavljuju društvu Čistoća i zelenilo Konavle d.o.o. koje uz račune dostavlja ovjerene liste kvarova na javnoj rasvjeti.

	Pod održavanjem javne rasvjete podrazumijeva se upravljanje i održavanje instalacija javne rasvjete, uključujući podmirivanje troškova električne energije za rasvjetljavanje površina javne namjene.
	Cjelokupni sustav javne rasvjete Općine Konavle sastoji se od 3100 svjetiljki koje su raspoređene na 68 mjernih mjesta. Održavanje javne rasvjete sadrži sve radnje vezane za redovno održavanje, izvanredno održavanje i hitne intervencije. Održavanje obuhvaća sve radove otklanjanja kvarova, zamjene istrošenih i neispravnih dijelova: rasvjetnih armatura i žarulja, razvodnih ormara, polja mreže javne rasvjete, kontrole rada upravljačkih ormara, ostalih elektroinstalacijskih elemenata (osigurači, sklopnici, sklopke i dr.).
	Obračun radova održavanja vrši se mjesečno za protekli mjesec na temelju stvarnih količina uz primjenom fiksnih jediničnih cijena iz troškovnika održavanja. Izvoditelj je dužan osigurati neprekidnu dostupnost putem mobitela i e-maila zbog dojave o uočenim kvarovima od strane ovlaštene osobe Općine. 
	Izvoditelj je vodi dnevnik rada održavanja javne rasvjete u koji se upisuju slijedeći podaci: datum i mjesto pregleda, uočeno stanje o ispravnosti ili kvaru s opisom kvara, datum i vrijeme kada je kvar otklonjen s točno opisanom lokacijom da se može utvrditi gdje se kvar nalazi. Za sve kvarove, osim za promjenu žarulja, potrebno je dostaviti fotodokumentaciju prije i nakon otklona kvara i priložiti uz listu prijave kvara.
	Najmanje tromjesečno je potrebno izvršiti obilazak vanjske rasvjete oko crkava i vanjske rasvjete na dječjim igralištima na ugovorenim lokacijama.

	Rashodi za redovno i interventno održavanje javne rasvjete izvršeni su ukupno u iznosu 105.230,82 € (redovno održavanje 78.568,38 €, nadzor nad održavanjem javne rasvjete 3.000 €, nabava solarnih svjetiljki i rasvjetnih tijela 1.427,44 €, izvanredno otklanjanje kvarova 4.898,75 €, najam blagdanske dekoracije 15.836,25 €, izrada dokumentacije elekroinstalacija 1.500 €). Rashodi za redovno održavanje su izvršeni na temelju ugovora zaključenog s društvom u vlasništvu Općine sukladno Odluci o obavljanju komunalnih djelatnosti (Čistoća i zelenilo Konavle d.o.o.) u iznosu 78.664,38 € s porezom na dodanu vrijednost.

Članak 3.

Ovo Izvješće će se objaviti u "Službenom glasniku Općine Konavle".

KLASA: 
UR.BROJ: 
U Cavtatu, 

Predsjednik Općinskog vijeća
Ivo Simović